रात के अंधेरे में गोल्फ खेलते नजर आए हार्डी संधू तो इस सिंगर ने ली चुटकी- थोड़ी और जोर से मार...देखें Viral Video  
पंजाबी सिंगर हैं हार्डी संधू
गोल्फ खेलते हुए वीडियो हुआ वायरल
पंजाबी सिंगर ने यूं किया रिप्लाई
पंजाबी सिंगर हार्डी संधू (Harrdy Sandhu) का एक वीडियो सोशल मीडिया पर खूब वायरल हो रहा है. हार्डी संधू का ये वीडियो रात के समय का है, और वे गोल्फ खेलते नजर आ रहे हैं. हार्डी संधू (Harrdy Sandhu) ने इस वीडियो को अपने इंस्टाग्राम एकाउंट पर डाला है, और यह वीडियो खूब देखा भी गया है. लेकिन दिलचस्प इस पर आने वाले कमेंट है. फैन्स और हार्डी संधू के सिंगर दोस्त उनसे चुटकी ले रहे हैं कि वे गोल्फ भी क्रिकेट की तरह खेल रहे हैं. वैसे भी हार्डी संधू (Harrdy Sandhu) रणवीर सिंह (Ranveer Sing) की फिल्म '83' में क्रिकेटर मदन लाल का किरदार निभा रहे हैं, और फिल्म में एकदम अलग ही अंदाज में नपर आएंगे.
A post shared by Harrdy Sandhu (@harrdysandhu) on Aug 29, 2019 at 6:21am PDT
पंजाबी सिंगर और एक्टर हार्डी संधू (Harrdy Sandhu) ने इस वीडियो को अपने इंस्टाग्राम एकाउंट पर शेयर करते हुए लिखा हैः 'पार्क से बाहर.' इस पोस्ट में उन्होंने एमी विर्क और साकिब सलीम को टैग किया था. हार्डी संधू की इस पोस्ट पर एमी विर्क ने कमेंट कियाः 'थोड़ा और जोर से मार, अगर बैटिंग ही करनी है तो आगे बढ़कर मार.' हार्डी संधू के साथ '83' फिल्म में एमी विर्क भी नजर आएंगे, क्रिकेटर बलविंदर संधू के रोल में दिखेंगे.  

पंजाबी सिंगर और एक्टर हार्डी संधू (Harrdy Sandhu) का असली नाम हरदेविंदर सिंह संधू है. हार्डी संधू ने अपने पहले सॉन्ग 'तकीला शॉट' से जबरदस्त लोकप्रियता हासिल की थी, और उसके बाद तो 'सोच' और 'जोकर' जैसे सॉन्ग्स को भी जबरदस्त पॉपुलैरिटी मिली. इसके अलावा हार्डी संधू के सॉन्ग 'हॉर्न ब्लो', 'बैकबोन' और 'नाह' ने भी सोशल मीडिया और यूट्यूब पर जबरदस्त धूम मचाई थी. हार्डी संधू के सॉन्ग 'सोच' को 2016 की अक्षय कुमार की फिल्म 'एयरलिफ्ट' में भी शामिल किया गया था.